LA UNION – Naiturong ken matamtaming idiay Bacnotan District Hospital iti dua a lallaki a biktima ti pammagsol idi rabii idiay Barangay San Martin, Bacnotan, La Union.
Dagiti biktima ket isuda Ludivino Carig, 38, addaan ti asawa, residente ti Barangay Bacqui, Bacnotan; ken Hector Gavina, 28, addaan ti asawa, residente ti Barangay Lacong, San Gabriel, La Union.
Iti met suspek ket nabigbig iti nagan a Ryan Sobremonte, addaan ti umno nga edad, residente ti Barangay Lacong, San Gabriel.
Maibasar iti report, timpuar ti saan a panagkinna-awatan iti baetan dagiti biktima ken suspek, rason iti panangbagsol ti naud-udi kadagiti dua.
Kabayatanna, an-anopen ita dagiti otoridad iti suspek a naglibas kalpasan iti krimen.
ilo_Latn ilo_Latn ilo_Latn ilo_Latn ilo_Latn